Stefano Delle Chiaie (13. syyskuuta 1936 Caserta – 10. syyskuuta 2019 Rooma), oli italialainen uusfasisti ja fasistisen Avanguardia Nazionale-järjestön perustaja. Delle Chiaie oli yksi monista joita epäiltiin osallisuudesta 12. joulukuuta 1969 tapahtuneeseen Piazza Fontanan pommi-iskuun. Hän sai ystävänsä Mario Merlinon soluttautumaan Pietro Valpredan perustamaan anarkistiryhmään. Tarkoituksena oli kerätä tietoja joiden avulla poliisi voisi myöhemmin «todistaa» Valpredan syylliseksi pommi-iskuun. Tämä suunnitelma ei täysin onnistunut sillä Delle Chiaie joutui itsekin 17. joulukuuta epäiltyjen listalle, ja katsoi parhaaksi 21. joulukuuta, yhdeksän päivää pommi-iskun jälkeen, paeta Etelä-Amerikkaan. Hänet pidätettiin vasta 23. maaliskuuta 1987 Caracasissa ja luovutettiin Italiaan, jossa oikeus 20. helmikuuta 1989 totesi hänet syyttömäksi.